cyanic-selkie/wikianc huggingface dataset:
আর্তুর র‍্যাঁবো
জীবন ও কবিতা
র‍্যাঁবোর পরিবারটি ছিল মধ্যবিত্ত। বাবা সৈন্য, মা গৃহিনী। ইজাবেল নামে এক বোন ছিল র‌্যাঁবোর। বড় এক ভাইও ছিল। র‌্যাঁবোর বয়স যখন দু’বছর - তখনই তার মা-বাবার বিচ্ছেদ ঘটে। বাবা নয়, র‌্যাঁবোর ছেলেবেলা জুড়ে ছিল মায়ের কঠোর শাসন। মায়ের শাস্তিও ছিল অদ্ভুত রকমের, পড়া না পারলেই ১০০ লাইন লাতিন কবিতা মুখস্থ করতে হত। এরপরও আবৃত্তি ভুল হলে খাবার জুটত না। ৯ বছর বয়েসেই তাই নাকি ৭০০ লাইন লাতিন কবিতা ঠোটস্থ হয়ে গেছিল তার। তাদের বাড়ির নিচেই ছিল বিরাট এক লাইব্রেরি। খুব অল্প বয়সেই সেখানে বসে তিনি ফেনিমোর কুপার, গুস্তাভ আইমোর, জুল ভের্ন থেকে শুরু করে হেগেল ও সোয়েডনবর্গের দর্শন, প্রুদম, ফ্রান্সের লোককাহিনী এবং ইতিহাস ও সাহিত্য, এমনকী প্রাচ্য তথা ভারতীয় ধর্ম ও ধর্মগ্রন্থ, দর্শন, ধর্ম প্রচারক এবং দেব-দেবী ও দেবালয় সম্বন্ধেও পড়াশুনো করেন। মাত্র সতেরো বছর বয়সেই অত্যন্ত আলোড়ণ উদ্রেককারী কবিতার মাধ্যমে তিনি প্যারিসের কবিসমাজকে উদ্বেলিত করে তুলেছিলেন। তার মাতাল তরণী কবিতাটি পড়ে সেযুগের ফ্রান্সের অন্যতম সেরা ও জনপ্রিয় প্রতীকবাদী কবি পল ভর্লেন তার প্রতি অত্যন্ত আকৃষ্ট হয়ে পড়েন। তাদের মধ্যে ব্যক্তিগত পর্যায়েও উষ্ণ সম্পর্ক গড়ে ওঠে। মাত্র ২০ বছর বয়সেই তিনি সব ধরনের সৃষ্টিশীল লেখালেখি ছেড়ে দেন। এরপর তিনি আরব এবং আফ্রিকার বিভিন্ন অংশে ভ্রমণ করেন। মাত্র ৩৭ বছর বয়সে ক্যান্সারে আক্রান্ত হয়ে ১৮৯১ সালের ১০ নভেম্বর তার মৃত্যু হয়। তার বিখ্যাত লেখনির মধ্যে নরকে এক ঋতু (উন সেজোঁ অন অঁফের), মাতাল তরণী (ল্য বাতো ইভ্র্‌) এবং গদ্য কবিতা ইলুমিনাসিওঁ অন্যতম।
কাব্যদর্শন
র‍্যাঁবোর কাব্যদর্শনের মূল কথাই ছিল স্বেচ্ছাধীন স্বতঃস্ফূর্ততার মাধ্যমে অসীম, অনন্ত ও অচেনা এক জগতের সন্ধান। এ' জগতের সন্ধান শুধুমাত্র পঞ্চেন্দ্রিয়য় আবদ্ধ অনুভূতির দ্বারা পাওয়া সম্ভব নয়। এই কারণেই বোধহয় তিনি কাব্যে আরও আরও প্রতীকের ব্যবহারের দিকে ঝোঁকেন। বিশ শতকে এসে পাবলো পিকাসো এবং জিম মরিসনের মত অনেকেরই তিনি গুরুতে পরিনত হন। এই প্রতিভাবান লেখকের হুট করে আবির্ভাব এবং আকস্মিক চলে যাওয়া এখনও অনেকের কাছে বিষ্ময়ের ব্যাপার।
র‍্যাঁবোর একটি কবিতার অনুবাদ
তার আধুনিক প্রতীকবাদী সাহিত্যের এক উৎকৃষ্ঠ নমুনা হিসেবে এখানে তার গদ্য কাব্যগ্রন্থ ইলিউমিনেশনস থেকে ভোর কবিতাটির একটি বাংলা অনুবাদ দেওয়া হল -
জড়িয়ে ধরি গ্রীষ্মের ভোর । প্রাসাদগুলোয় এখনও সাড়াশব্দ নেই। মৃত জল। ছায়ারা এখনও অরণ্যপথে ক্যাম্প করে আছে। হাঁটছি, উষ্ণ নিঃশ্বাস নিচ্ছি, ঝলমলে রত্ন ... শব্দহীন ডানার ঝাপটানো; প্রথম জন ছিল একটি সতেজ ফ্যাকাশে মেয়ে ফুল যে তার নামটি বলেছিল। পাইন বনে হালকা রঙের জন্তু দেখে আমি হেসেছিলাম। রুপালি শীর্ষে চিনতে পারলাম দেবীকে । তারপর একে এক আমি তার আবরণ উম্মোচন করি । গলিতে হাত নাড়লাম। সমতলে দেখি মোরগ। নগরে গম্বুজ ও গির্জের ভিড়ে হারিয়ে গেল। মার্বেলের জেটিতে দৌড়াল ভিক্ষুকের মতো, আমিও পিছন পিছন গেলাম। লরেল বনের ধারে রাস্তায় আমি তাকে আচ্ছাদিত করি । আমি তার অপরিমেয় দেহ পাই টের । ভোর ও শিশু বনের ধারে পড়ে যায় । জেগে উঠে দেখি দুপুর।
বাংলা ভাষায় র‍্যাঁবো চর্চা
বাংলা ভাষায় এখন পর্যন্ত র‍্যাঁবোর দু'টি কাব্যগ্রন্থের অনুবাদ হয়েছে। এর মধ্যে নরকে এক ঋতু বইটি অনুবাদ করেছেন যুবক অনার্য নামীয় এক ব্যক্তি এবং প্রকাশিত হয়েছে চর্চা গ্রন্থ প্রকাশ থেকে। অন্যটি নরকে এক ঋতু নামে অনুবাদ করেছেন হোসেন মোফাজ্জল এবং প্রকাশিত হয়েছে সন্দেশ থেকে। র‍্যাঁবো সম্পর্কে একটি সম্পূর্ণ বই লিখেছেন মঈন ফারুক। বইটির নাম ক্ষণজন্মা কিংবদন্তি যা প্রকাশিত হয়েছে চন্দ্রবিন্দু থেকে। তাছাড়াও বাংলা ভাষায় সাহিত্যের চর্চা করতে গিয়ে অনেকেই বিভিন্ন সময় বিভিন্ন ভাবে র‍্যাঁবো সম্পর্কে লিখেছেন এবং বাংলা সাহিত্যেও সেইসব লেখকদের লেখার মধ্যে র‍্যাঁবোর প্রভাব বিদ্যমান।
অলি আহাদ
অলি আহাদ (১৯২৮ - ২০ অক্টোবর, ২০১২) একজন বাংলাদেশী রাজনীতিবিদ। ভাষা আন্দোলনের ইতিহাসে তার ভূমিকা অগ্রগণ্য। ভাষা আন্দোলনের সাথে জড়িত থাকার কারণে ২৯ মার্চ, ১৯৪৮ তারিখে তৎকালীন সরকার তাকে ঢাকা বিশ্ববিদ্যালয় থেকে ৪ বছরের জন্য বহিষ্কার করে। । দীর্ঘ ৫৮ বছর পর ২০০৬ সালে ঢাকা বিশ্ববিদ্যালয় কর্তৃপক্ষ এই আদেশ প্রত্যাহার করে নেয়।
এছাড়া ১৯৪৭-১৯৭৫ সময়কালীন জাতীয় রাজনীতিতে তিনি গুরুত্বপূর্ণ ভূমিকা পালন করেন। রাজনৈতিক জীবনের শেষ ভাগে তিনি ডেমোক্রাটিক লীগ নামক রাজনৈতিক দল গঠন করেন। এছাড়া জাতীয় রাজনীতিতে তার অভিজ্ঞতা সংবলিত গ্রন্থ জাতীয় রাজনীতি ১৯৪৫-১৯৭৫ এর প্রণেতা তিনি। রাজনীতি করেছেন হোসেন শহীদ সোহরাওয়ার্দি, শেরে বাংলা এ কে ফজলুল হক, মাওলানা ভাসানী ও শেখ মুজিবুর রহমানের সাথে। তিনি আওয়ামী লীগের প্রতিষ্ঠাতা সাংগঠনিক সম্পাদক ছিলেন।
জন্ম
জনাব অলি আহাদ ব্রাহ্মণবাড়িয়া জেলার বিজয়নগর উপজেলার ইসলামপুরে ১৯২৮ সালে এক সম্ভ্রান্ত মুসলিম পরিবারে জন্মগ্রহণ করেন। তার পিতার নাম মরহুম আবদুল ওহাব। তিনি ছিলেন ডিস্ট্রিক্ট রেজিস্ট্রার। ব্যারিস্টার রুমিন ফারহানা তার একমাত্র সন্তান।
শিক্ষা জীবন
১৯৪৪ সালে প্রথম বিভাগে ম্যট্রিকুলেশন পরীক্ষায় উত্তীর্ণ হয়ে ঢাকা কলেজে ভর্তি হন। ১৯৪৬ সালে পাকিস্তান প্রতিষ্ঠার পক্ষে গণভোটে তিনি ত্রিপুরা জেলার ৪ সদস্য বিশিষ্ট ওয়ার্কাস ক্যাম্পের অন্যতম সদস্য ছিলেন। পাকিস্তান প্রতিষ্ঠার জন্য আন্দোলনের কারণে ১৯৪৬ সালে আইএসসি পরীক্ষায় অংশ গ্রহণ করতে পারেন নি। শিক্ষাজীবনের একটি বছর তাকে বিসর্জন দিতে হয়েছে। ১৯৪৭ সালে প্রথম বিভাগে আইএসসি পাস করে ঢাকা বিশ্ববিদ্যালয়ে পড়াশোনা করেন। কলেজ জীবনেই পাকিস্তান প্রতিষ্ঠার আন্দোলনে মুসলিম ছাত্রলীগের কর্মী হিসাবে রাজনীতিতে জড়িয়ে পড়েন।
রাজনৈতিক জীবন
অলি আহাদ ছিলেন ১৯৪৮ সালে ৪ জানুয়ারিতে গঠিত পূর্ব পাকিস্তান মুসলিম ছাত্রলীগের অন্যতম প্রতিষ্ঠাতা এবং ১৯৫২ এর রক্তস্নাত ভাষা আন্দোলনে অন্যতম নেতৃত্বদানকারী সংগঠন পূর্ব পাকিস্তান যুবলীগের প্রতিষ্ঠাতা ও সাধারণ সম্পাদক। ১৯৪৮ সালের ১১ মার্চ ভাষা আন্দোলনের জন্য তিনি প্রথম কারাগারে নিক্ষিপ্ত হন। ১৯৫০ সালে ঢাকা বিশ্ববিদ্যালয় থেকে বিকম পরীক্ষায় প্রথম হওয়া সত্ত্বেও রাষ্ট্রভাষা আন্দোলনে সম্পৃক্ত থাকার কারণে তৎকালীন কর্তৃপক্ষ তাকে ঢাকা বিশ্ববিদ্যালয়ে এমকম পড়ার সুযোগ না দিয়ে চিরতরে বিশ্ববিদ্যালয় থেকে বহিস্কার করে। তিনি ভাষা আন্দোলনে ১৪৪ ধারা ভঙ্গের নায়ক ও  ১৯৭১ সালে মুক্তিযুদ্ধের অন্যতম সংগঠক। এ কারণে উনি স্বাধীনতা পুরস্কার পান। অলি আহাদ তার জীবনের দীর্ঘ ১৯ বছর কারাগারে কাটিয়েছেন। রাজনীতি করেছেন হোসেন শহীদ সোহরাওয়ার্দি, শেরে বাংলা এ কে ফজলুল হক, মাওলানা ভাসানী ও শেখ মুজিবুর রহমানের সাথে। তিনি আওয়ামী লীগের প্রতিষ্ঠাতা সাংগঠনিক সম্পাদক ছিলেন।
ভাষা আন্দোলনে ভূমিকা
পাকিস্তান প্রতিষ্ঠার পূর্বেই আলিগড় বিশ্ববিদ্যালয়ের ডক্টর জিয়াউদ্দিন উর্দুকে পাকিস্তানের রাষ্ট্রভাষা করার প্রস্তাব করলে ঢাকা বিশ্ববিদ্যালয়ের ড. শহীদুল্লাহ্‌ পাল্টা বাংলা ভাষার প্রস্তাব দিয়েছিলেন। একই সময়ে ঢাকা বিশ্ববিদ্যালয়ের অধ্যাপক আবুল কাসেমের নেতৃত্বে ‘তমদ্দুন মজলিস’ পাকিস্তানের রাষ্ট্রভাষার দাবিতে প্রচারাভিযান শুরু করে। পাকিস্তানের গনপরিষদে বাংলা ভাষার স্থান না হওয়ায় ১৯৪৮ সালের ১১ মার্চ ঢাকা বিশ্ববিদ্যালয়ের ছাত্র সমাজ প্রতিবাদ সভা, সাধারণ ধর্মঘট ও বিক্ষোভ প্রদর্শন করে। ঐ দিন পুলিশ ছাত্রদের বাধা দেয় এবং বহু ছাত্রকে গ্রেফতার করে। বন্দী নেতাদের মধ্যে ছিলেন শামসুল হক, শেখ মুজিবুর রহমান, অলি আহাদ, শওকত আলি, কাজী গোলাম মাহবুব প্রমুখ।
মার্চ ২৪ তারিখে রাষ্ট্রভাষা কর্ম পরিষদের একটি প্রতিনিধিদল জিন্নাহ্‌র সাথে সাক্ষাৎ করেন ও বাংলাকে পাকিস্তানের অন্যতম রাষ্ট্রভাষা করার দাবি জানিয়ে একটি স্মারকলিপি পেশ করেন। এই প্রতিনিধিদলে ছিলেন শামসুল হক, কামরুদ্দিন আহমেদ, আবুল কাশেম, তাজউদ্দিন আহমেদ, মোহাম্মদ তোয়াহা, আজিজ আহমদ, অলি আহাদ, নঈমুদ্দিন আহমদ, শামসুল আলম এবং নজরুল ইসলাম।
১৯৫২ সালের ২৬ জানুয়ারি পাকিস্তানের প্রধানমন্ত্রী খাজা নাজিমুদ্দিন ঢাকায় নিখিল পাকিস্তান মুসলিম লীগের অধিবেশনে সভাপতির ভাষণে ঘোষণা করেন উর্দুই হবে পাকিস্তানের রাষ্ট্রভাষা তখন ঢাকায় ছাত্রসমাজ ফেটে পড়ে। প্রতিবাদস্বরুপ ৩০ জানুয়ারি ঢাকায় ছাত্র ধর্মঘট পালিত হয় এবং আতাউর রহমান খানের সভাপতিত্বে অনুষ্ঠিত সভায় আওয়ামী মুসলিম লীগ, যুবলীগ, ছাত্রলীগ, বিশ্ববিদ্যালয় সংগ্রাম পরিষদ, খিলাফতে রব্বানী পার্টির প্রতিনিধিদের নিয়ে ‘সর্বদলীয় কর্মপরিষদ’ গঠিত হয়। ৪ ফেব্রুয়ারি পুনরায় ছাত্র ধর্মঘট পালিত হয় এবং স্থির হয় ২১ ফেব্রুয়ারি রাষ্ট্রভাষা দিবসরুপে পালিত হবে। ২০ ফেব্রুয়ারি সন্ধায় নুরুল আমিন সরকার ঢাকায় ১৪৪ ধারা জারি করে। নবাবপুরে আওয়ামী লীগ অফিসে আবুল হাশিমের সভাপতিত্বে ১৪৪ ধারা না ভাঙ্গার সিদ্ধান্ত হয়। কিন্তু, বিশ্ববিদ্যালয় সংগ্রাম পরিষদ ১৪৪ ধারা ভঙ্গ করতে বদ্ধপরিকর ছিল। সংগ্রাম পরিষদের সভায় আবদুল মতিন, অলি আহাদ ও গোলাম মওলা ১৪৪ ধারা ভাঙ্গার পক্ষে ভোট দেন। ছাত্ররা ১০ জনে অসংখ্য দলে বিভক্ত হয়ে শৃঙ্খলার সঙ্গে ১৪৪ ধারা ভঙ্গের সিদ্ধান্ত নেয়। ২১ ফেব্রুয়ারি ছাত্ররা ১৪৪ ধারা ভাঙ্গা শুরু করলে ছাত্রদের সাথে পুলিশের খন্ডযুদ্ধ শুরু হয়ে যায়। ২৪ ফেব্রুয়ারি সকালে অনানুষ্ঠানিক ভাবে শহীদ শফিউর রহমানে পিতা আর ২৬ ফেব্রুয়ারি আবুল কালাম শামসুদ্দিন আনুষ্ঠানিক ভাবে শহীদ মিনারের উদ্বোধন করেছিলেন। ইতিমধ্যে পুলিশ নিরাপত্তা আইনে আবুল হাশিম, আবদুল হামিদ খান ভাসানী, অধ্যাপক মুনীর চৌধুরী, অধ্যাপক অজিতকুমার গুহ, পুলিন দে, অধ্যাপক পৃথ্বিশ চক্রবর্তী, অলি আহাদ প্রমুখকে গ্রেফতার করে। নুরুল আমিন সরকার ভাষা আন্দোলনকারীদের ‘ভারতের চর’, ‘হিন্দু’, ‘কমিউনিস্ট’ ইত্যাদি আখ্যা দেয়।
৫২ পরবর্তী ভূমিকা
তিনি এক সময় আওয়ামী লীগের প্রচার সম্পাদক ও সাংগঠনিক সম্পাদকের দায়িত্ব পালন করেন। ১৯৫৭ সালে কাগমারী সম্মেলনের মধ্য দিয়ে সাম্রাজ্যবাদ বিরোধী রাজনৈতিক মেরুকরণের সময় তিনি মাওলানা ভাসানীর সাথে প্রগতিশীলদের পক্ষে যোগ দেন। তিনি চিরদিন গণতান্ত্রিক রাজনীতির স্বপক্ষে সংগ্রাম করেন। সাপ্তাহিক ইত্তেহাদ পত্রিকার সম্পাদকের দায়িত্ব পালন কালে তিনি স্বৈরাচার বিরোধী জনমত গঠন করেন। তার রচিত 'জাতীয় রাজনীতি ১৯৪৫-৭৫' নামক গ্রন্হটি এ দেশের রাজনৈতিক অঙ্গনের একটি ঐতিহাসিক প্রামাণ্য দলিল।
স্বাধীনতা পরবর্তী ভূমিকা
মুক্তিযুদ্ধের পর স্বাধীন সার্বভৌম বাংলাদেশে তিনি আধিপত্যবাদ বিরোধী অবস্থান গ্রহণ করেন। মুক্তিযুদ্ধের মৌলিক চেতনা বাস্তবায়নের জন্য শাসকদের উপর তিনি চাপ সৃষ্টি করেন। তৎকালীন সরকারের অত্যাচার ও নির্যাতনের বিরুদ্ধে মজলুম জননেতা মাওলানা ভাসানীর নেতৃত্বে দুঃশাসন বিরোধী এক তীব্র আন্দোলন গড়ে তোলেন। সরকার কর্তৃক ১৪৪ ধারা জারি করে সভা সমিতি বন্ধ করার প্রতিবাদে জনাব অলি আহাদ ২৮ জুন ১৯৭৪ তারিখে হাইকোর্টে রিট আবেদন করেন। বিচারপতি দেবেশচন্দ্র ভট্টাচার্য ও বিচারপতি আবদুর রহমান চৌধুরী সমন্বয়ে গঠিত হাইকোর্টে বেঞ্চ ৯ অক্টোবর ১৯৭৪ তারিখে ১৪৪ ধারা জারিকে অবৈধ ঘোষণা করেন। কিন্তু ইতিমধ্যে ৩০ জুন ১৯৭৪ তারিখে বিশেষ ক্ষমতা আইনে সরকার তাকে গ্রেফতার করে কারাগারে নিক্ষেপ করে। তিনি ৪র্থ সংশোধনীর মাধ্যমে সৃষ্ট বাকশালী ব্যবস্হার বিরুদ্ধেও রুখে দাঁড়ান। বাক ও ব্যক্তি স্বাধীনতা, গণতন্ত্র ও সংবাদপত্রের স্বাধীনতার পক্ষে পরিচালিত সকল সংগ্রামে অকুতোভয় এই লড়াকু জননায়ক আজীবন গুরুত্বপূর্ণ ভূমিকা রেখেছেন। আশির দশকে সামরিক শাসন ব্যবস্হার বিরুদ্ধে আপোসহীন ভূমিকার কারণেও তিনি নিগৃহীত হন। তাকে একাধিকবার গ্রেফতার করে কারাগারে আটকে রাখা হয়। শুধু তাই নয়, তার জনপ্রিয় সাপ্তাহিক ইত্তেহাদকে নিষিদ্ধ ঘোষণা করা হয়। অলি আহাদ ডেমোক্র্যাটিক লীগ নামে একটি দল গঠন করেন। দলটি এরশাদ বিরোধী আন্দোলনে বিএনপি নেতৃত্বাধীন ৭ দলীয় জোটের শরীক হয়।
স্বীকৃতি
স্বাধীনতা ও মুক্তিযুদ্ধে তার বিশেষ অবদানের স্বীকৃতিস্বরূপ জনাব অলি আহাদকে স্বাধীনতা পুরস্কার ২০০৪ প্রদান করা হয়।
মৃত্যু
অলি আহাদ ২০ অক্টোবর ২০১২ ঢাকার শমরিতা হাসপাতালে চিকিৎসাধীন অবস্থায় মারা যান। তার বয়স হয়েছিল ৮৩ বছর। তিনি দীর্ঘদিন ধরে বার্ধক্যজনিত নানা রোগে ভুগছিলেন।
ইঙ্গ-মুঘল যুদ্ধ
সংযোগ=//upload.wikimedia.org/wikipedia/commons/thumb/4/4f/Fort_St._George%2C_Chennai.jpg/220px-Fort_St._George%2C_Chennai.jpg|থাম্ব| ১৭০২ সালে, কর্ণাটক [[মুঘল সাম্রাজ্য|মুঘল সাম্রাজ্যের স্থানীয় সুবেদার দাউদ খান তিন মাসেরও বেশি সময় ধরে সেন্ট জর্জ ফোর্ট অবরোধ করেন; দুর্গের গভর্নর টমাস পিটকে ইস্ট ইন্ডিয়া কোম্পানি শান্তির জন্য লড়াই করার নির্দেশ দেয়।]] ইঙ্গ-মুঘল যুদ্ধ বা চাইল্ডের যুদ্ধ ছিল ভারতীয় উপমহাদেশে প্রথম ইঙ্গ-ভারতীয় যুদ্ধ।
ব্রিটিশ ইস্ট ইন্ডিয়া কোম্পানিকে মুঘল ভারতের পশ্চিম ও দক্ষিণ-পূর্ব উপকূলে একচেটিয়া এবং অসংখ্য সুরক্ষিত ঘাঁটি ক্রাউন দ্বারা দেওয়া হয়েছিল, যা স্থানীয় গভর্নরদের দ্বারা অনুমোদিত ছিল। ১৬৮২ সালে উইলিয়াম হেজেসকে কোম্পানির পক্ষ থেকে প্রটো-শিল্পায়িত সুবাহ বাংলার গভর্নর শায়েস্তা খাঁর সাথে আলোচনার জন্য এবং একটি ফরমান (সাম্রাজ্যিক নির্দেশনা) পাওয়ার জন্য পাঠানো হয়েছিল যা ইংরেজ কোম্পানিকে মুঘল প্রদেশগুলিতে নিয়মিত বাণিজ্য সুবিধার অনুমতি দেবে।
১৬৮৫ সালে স্যার বিটি জোসিয়া চাইল্ডের কিছু আলোচনা করার পর, বাংলার গভর্নর উত্তর-পূর্বের সাথে বাণিজ্যের উপশাখাগুলিকে ২% থেকে ৩.৫% বৃদ্ধি করে প্রতিক্রিয়া ব্যক্ত করেন। কোম্পানিটি নতুন প্রবর্তিত কর প্রত্যাখ্যান করে এবং বাংলা প্রদেশকে তার বাণিজ্য ক্ষমতার অনুকূলে নতুন শর্তাবলী মেনে নেওয়ার চেষ্টা করতে শুরু করে এবং চট্টগ্রাম দখল, সমগ্র অঞ্চল জুড়ে একটি সুরক্ষিত ছিটমহল প্রতিষ্ঠা এবং আশেপাশের সুবাহের স্বাধীনতা অর্জনের জন্য ব্যক্ত করে। স্থানীয় গভর্নরদের এবং হুগলী নদীকে তাদের নিয়ন্ত্রণে এনে মুঘল অঞ্চল, যা পরবর্তীতে আরাকানে (আজকের মায়ানমার) ভিত্তিক ম্রাউক ইউ রাজ্যের সাথে সম্পর্ক স্থাপনের অনুমতি দেবে এবং বঙ্গোপসাগরে যথেষ্ট ক্ষমতা রাখবে।
অনুরোধের ভিত্তিতে রাজা দ্বিতীয় জেমস ভারতে অবস্থিত কোম্পানির কাছে যুদ্ধজাহাজ পাঠান, কিন্তু অভিযান ব্যর্থ হয়। সৈন্য বোঝাই বারোটি যুদ্ধজাহাজ প্রেরণের পরে, বেশ কয়েকটি যুদ্ধ সংঘটিত হয়, যার ফলে বোম্বে হারবার অবরোধ এবং বালেশ্বর শহরে বোমাবর্ষণ হয়। নতুন শান্তি চুক্তি নিয়ে আলোচনা করা হয় এবং ইস্ট ইন্ডিয়া কোম্পানি হুগলিতে পর্তুগিজদের সাথে জড়িত বাণিজ্য এবং মাদ্রাজের তামিল সম্প্রদায়ের ধর্মীয় অসহিষ্ণুতার বিষয়ে আওরঙ্গজেবের কাছে আবেদন পাঠায়, আবার সাথেসাথে আওরঙ্গজেব আলমগীরের সাম্রাজ্যিক মহিমাকে প্রশংসা করে এবং তাকে প্রাচীন পারস্যের সম্রাট সাইরাস এবং দারিয়াসের সাথে তুলনা করে। তবে কোম্পানি শেষ পর্যন্ত একটি চুক্তিতে পৌঁছাতে ব্যর্থ হয়।
ইংরেজ নৌবাহিনী পশ্চিম ভারতীয় উপকূলে মুঘল বন্দর অবরোধ করে এবং মুঘল সেনাবাহিনীর সাথে বেশ কয়েকটি যুদ্ধে লিপ্ত হয় এবং আরবের মক্কায় মুসলিম তীর্থযাত্রীদের সাথে জাহাজগুলিও বন্দী হয়।
ইস্ট ইন্ডিয়া কোম্পানির নৌবাহিনী ভারতের পশ্চিম উপকূলে বেশ কয়েকটি মুঘল বন্দর অবরোধ করে এবং মুঘল সেনাবাহিনীকে যুদ্ধে বাধ্য করে। অবরোধটি চট্টগ্রাম, মাদ্রাজ এবং মুম্বাই (বোম্বে) এর মতো প্রধান শহরগুলিতে প্রভাব ফেলতে শুরু করে, যার ফলে সম্রাট আওরঙ্গজেবের হস্তক্ষেপ ঘটে, যিনি কোম্পানির সমস্ত কারখানা দখল করেন এবং ইস্ট ইন্ডিয়া কোম্পানির সেনাবাহিনীর সদস্যদের গ্রেফতার করেন, কোম্পানি বাহিনী তাদের নেতৃত্বে ছিল। স্যার জোসিয়া চাইল্ড, বিটি আরও মুঘল বাণিজ্য জাহাজ দখল করেন।
পটভূমি
১৬৮২ সালে ব্রিটিশ ইস্ট ইন্ডিয়া কোম্পানি উইলিয়াম হেজেসকে সুবাহ বাংলার মুঘল গভর্নর শায়েস্তা খাঁর কাছে একটি ফরমান পাওয়ার জন্য পাঠায়। ফরমানটি একটি সাম্রাজ্যিক নির্দেশ যা কোম্পানিকে সারা বিশ্বের সেই সময়ের বৃহত্তম অর্থনীতি মুঘল সাম্রাজ্য জুড়ে নিয়মিত বাণিজ্য সুবিধা প্রদান করবে। হেজেসের কার্যক্রমে লন্ডনে কোম্পানির গভর্নর স্যার জোসিয়া চাইল্ডের হস্তক্ষেপের পর সম্রাট আওরঙ্গজেব আলোচনা বন্ধ করে দেন। এরপর চাইল্ড মুঘলদের বিরুদ্ধে যুদ্ধে যাওয়ার সিদ্ধান্ত নেয়।
ঘটনা
১৬৮৫ সালে মাদ্রাজের ৪০০জনকে শক্তিশালী করার জন্য অ্যাডমিরাল নিকলসনকে ২০০টি কামান আর ৬০০জন লোকের একটি সৈন্যদলসহ যুদ্ধের বারোটি জাহাজ দিয়ে পাঠানো হয়েছিল। তার উদ্দেশ্য ছিল বেষ্টনকৃত অঞ্চল ছাড়ের দাবিতে চট্টগ্রাম দখল ও সুরক্ষিত করা, যে উদ্দেশ্যে বোর্ডে ২০০টি অতিরিক্ত বন্দুক রাখা হয়েছিল। এছাড়া জমিদার ও তালুকদারদের মধ্যে সমঝোতা করা, একটি টাকশাল প্রতিষ্ঠা করা এবং আরাকানের শাসকের সাথে একটি চুক্তি করা। কিন্তু সমুদ্রযাত্রার সময় নৌবহরটি ছত্রভঙ্গ হয়ে যায় এবং বেশ কয়েকটি জাহাজ চট্টগ্রামের উদ্দেশ্যে যাত্রা না করে হুগলীতে প্রবেশ করে এবং মাদ্রাজের ইংরেজ সৈন্যদের সাথে যোগ দিয়ে কোম্পানির কারখানায় নোঙর করে।
এত শক্তিশালী অভিযানের আগমন শায়েস্তা খাঁকে শঙ্কিত করে এবং তিনি ইংরেজদের সাথে তার মতপার্থক্য মিটানোর প্রস্তাব দেন; কিন্তু একটি অপ্রত্যাশিত ঘটনা আলোচনাকে আকস্মিকভাবে বন্ধ করে দেয়। তিনজন ইংরেজ সৈন্য হুগলির বাজারে ঘুরে বেড়াতে গিয়ে মুঘল কর্মকর্তাদের সাথে ঝগড়া করে এবং তাদেরকে প্রচণ্ড প্রহার করা হয়। এর পরে নিকলসন শহরটি দখলের জন্য একটি বাহিনী প্রেরণ করেন।
১৬৮৬ সালে চুটানুট্টিতে নতুন আলোচনা শুরু হয় যা মুঘলরা ইচ্ছাকৃতভাবে দীর্ঘায়িত করে যতক্ষণ না তাদের সৈন্যদের ইংরেজ ক্যাম্পে আক্রমণ করার জন্য একত্রিত করা সম্ভব হয় এবং ইংরেজ কমান্ডার জব চারনক তার সৈন্য ও স্থাপনা নিয়ে হুগলী নদীর মোহনায় ইঙ্গেলি দ্বীপে অবসর গ্রহণ করেন। এটি একটি নিচু এবং মারাত্মক জলাভূমি ছিল, যা দীর্ঘ ঘাসে আচ্ছাদিত ছিল এবং বিশুদ্ধ পানিও ছিলনা। তিন মাসে ইংরেজ সৈন্যদের ৫০% রোগে মারা গিয়েছিল।
১৬৮৮ সালে ভারতের পশ্চিম উপকূলে আরব সাগরে মুঘল বন্দর অবরোধ করার জন্য একটি ইংরেজ নৌবহর পাঠানো হয়েছিল। মক্কায় মুসলিম তীর্থযাত্রীদের নিয়ে বণিকরা (হজের অংশ হিসেবে) বন্দিদের মধ্যে ছিলেন। অবরোধের কথা শুনে সম্রাট আওরঙ্গজেব আলমগীর ইংরেজদের সাথে আবার আলোচনা শুরু করার সিদ্ধান্ত নেন। যাইহোক, কোম্পানি ক্যাপ্টেন হিথের সাথে সৈন্য ও অস্ত্র পাঠায় যিনি তার আগমনের পর চুক্তিটি বাতিল করে দেন এবং বালেশ্বর চলে যান, যেখানে তিনি ব্যর্থভাবে বোমাবর্ষণ করেন। এরপর তিনি চট্টগ্রামে যান; কিন্তু দূর্গগুলি তার প্রত্যাশার চেয়েও শক্তিশালী দেখে মাদ্রাজে অবতরণ করেন।
এরপর সম্রাট আওরঙ্গজেব সমগ্র উপমহাদেশে ইস্ট ইন্ডিয়া কোম্পানির সম্পত্তি দখল এবং তাদের সম্পত্তি বাজেয়াপ্ত করার আদেশ জারি করেন। ফলস্বরূপ, মাদ্রাজ এবং বোম্বে দুর্গের শহরগুলিতে ইস্ট ইন্ডিয়া কোম্পানির দখল কমে যায়।
১৬৮৯ সালে সিদি ইয়াকুবের নেতৃত্বে জাঞ্জিরা থেকে শক্তিশালী মুঘল নৌবহর এবং ইথিওপীয় সাম্রাজ্যের মাপিলা দ্বারা গঠিত বাহিনী বোম্বেতে ইস্ট ইন্ডিয়া কোম্পানির দুর্গ অবরোধ করে। এক বছরের প্রতিরোধের পর অবরোধের কারণে একটি দুর্ভিক্ষ দেখা দেয়। তাই কোম্পানি আত্মসমর্পণ করে এবং ১৬৯০ সালে কোম্পানি ক্ষমার জন্য এবং বাণিজ্য ফরমান পুনর্নবীকরণের জন্য আওরঙ্গজেবের আদালতে দূত পাঠায়। কোম্পানির দূতদের সম্রাটের সামনে নিজেকে সেজদা করতে হয়েছিল, ১৫০,০০০ রুপি একটি বড় রাজকীয় জরিমানা দিতে হয়েছিল এবং ভবিষ্যতে আরও ভাল আচরণের প্রতিশ্রুতি দিতে হয়েছিল। তখন সম্রাট আওরঙ্গজেব সিদি ইয়াকুবকে বোম্বে অবরোধ তুলে নেওয়ার নির্দেশ দেন এবং কোম্পানিটি পরবর্তীতে বোম্বেতে পুনঃপ্রতিষ্ঠিত হয় এবং কলকাতায় একটি নতুন ঘাঁটি স্থাপন করে।
ল্হো-ব্রাগ-সেং-গে-ব্জাং-পো
ল্হো-ব্রাগ-সেং-গে-ব্জাং-পো ত্রয়োদশ শতাব্দীর ব্কা'-গ্দাম্স ধর্মসম্প্রদায়ের একজন বিখ্যাত তিব্বতী পণ্ডিত ছিলেন।
সংক্ষিপ্ত জীবনী
ল্হো-ব্রাগ-সেং-গে-ব্জাং-পো ত্রয়োদশ শতাব্দীতে দক্ষিণ তিব্বতের ল্হো-ব্রাগ অঞ্চলে শুদ-বু পরিবারগোষ্ঠীতে জন্মগ্রহণ করেন। আঠাশ বছর বয়সে তিনি ল্হো-ব্রাগ-নাম-ম্খা'-র্গ্যাল-পো নামক বিখ্যাত পণ্ডিতের নিকট দীক্ষা গ্রহণ করেন এবং বিনয় ও লাম-রিম সম্বন্ধে শিক্ষা গ্রহণ করেন। পরবর্তীকালে তিনি ম্ত্শো-স্না-বা-শেস-রাব-ব্জাং-পো নামক পণ্ডিতের শিষ্যত্ব গ্রহণ করেন। তার সর্বাপেক্ষা উল্লেখযোগ্য শিষ্য ছিলেন ল্হো-ব্রাগ-র্গ্যাল-স্রাস-ব্জাং-পো
মাইক্রোসফট ডোমেইন নামের তালিকা
নিম্নে মাইক্রোসফট কর্তৃক অধিকৃত ডোমেইন নামের তালিকা প্রদর্শিত হল।
রিচার্ড অ্যাটনবারা
রিচার্ড স্যামুয়েল অ্যাটনবারা, ব্যারন অ্যাটনবারা সিবিই (জন্ম: ২৯শে আগস্ট, ১৯২৩ - ২৪ আগস্ট, ২০১৪) একজন ইংরেজ চলচ্চিত্র অভিনেতা, পরিচালক, প্রযোজক এবং উদ্যোক্তা। তিনি গান্ধী চলচ্চিত্রের জন্য শ্রেষ্ঠ চলচ্চিত্র প্রযোজক ও শ্রেষ্ঠ পরিচালক বিভাগে দুটি একাডেমি পুরস্কার জিতেছেন, এবং বাফটা এবং গোল্ডেন গ্লোব পুরস্কার লাভ করেছেন। তিনি প্রকৃতিবাদী চলচ্চিত্র নির্মাতা ডেভিড অ্যাটনবারার ভাই।
রামপুর ইউনিয়ন, তারাকান্দা
রামপুর ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
শিক্ষা
শিক্ষার হার :কত জন রয়েছে
শিক্ষা প্রতিষ্ঠানকতটা রয়েছে
ইসলামি নব্য-ঐতিহ্যবাদ
ইসলামি নব্য-ঐতিহ্যবাদ হল সুন্নি ইসলামের একটি সমসাময়িক ধারা যা প্রধান চারটি সুন্নি আইনশাস্ত্রীয় মাজহাবের অনুসরণ, আশআরি ও মাতুরিদি ধর্মতত্ত্বীয় মাজহাবে বিশ্বাস এবং সুফিবাদ চর্চার উপর গুরুত্বারোপ করে। এগুলোকে এর অনুসারীরা শাস্ত্রীয় সুন্নি ঐতিহ্যের প্রতিনিধি বলে বিবেচনা করে।  এটি ওয়াহাবিবাদ, সালাফিবাদ, ইসলামের অভ্যন্তরীণ প্রগতিবাদ ও উদারনীতিবাদ এবং ইসলামি আধুনিকতাবাদের বিরোধী।
রামপুর ইউনিয়ন, তারাকান্দা
জনপ্রতিনিধি
বর্তমান চেয়ারম্যান-
ইসলামি নব্য-ঐতিহ্যবাদ
আরব বিশ্বের যে মুসলিম পণ্ডিতদের নব্য-ঐতিহ্যবাদী হিসাবে বর্ণনা করা হয়েছে তাদের মধ্যে জিব্রিল হাদ্দাদ, আবদুল্লাহ বিন বায়াহ, আলী গোমা, নূহ হা মীম ক্যাল্লার, মুহাম্মদ সাঈদ রমাদান আল-বুতি, ও আহমদ আত-তাইয়েব উল্লেখযোগ্য।  লেবাননীয় সুফি আন্দোলন আল-আহবাশকেও নব্য-ঐতিহ্যবাদী হিসেবে চিহ্নিত করা হয়েছে। পাশ্চাত্যে হামজা ইউসুফ ও আবদাল হাকিম মুরাদের মতো মুসলিম পণ্ডিতদের নব্য-ঐতিহ্যবাদী হিসেবে গণ্য করা হয়। দক্ষিণ এশীয় অঞ্চলে তাহিরুল কাদেরী ও প্রমুখ ইসলামবিদেরা নব্য-ঐতিহ্যবাদী চেতনার প্রচার করেন।
শাহ্‌ আব্দুল হামিদ স্টেডিয়াম
শাহ্‌ আব্দুল হামিদ স্টেডিয়াম, ২০০৯ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি গাইবান্ধা জেলা র গাইবান্ধা পৌরসভা য় শচীন কুমার চাকী সড়কের পাশে কেন্দ্রীয় ইদগাহের দক্ষিণে অবস্থিত। স্টেডিয়ামের স্থানটি মুক্তিযুদ্ধের স্মৃতি বিজড়িত । এই স্টেডিয়ামে বাংলাদেশের জাতীয় দিবস সমূহের বিভিন্ন কর্মসূচী ; জেলা ও জাতীয় পর্যায়ের বয়স ভিত্তিক বিভিন্ন ক্রীড়া, বিশেষ করে ফুটবল, ক্রিকেট ও অ্যাথলেটিক্স , ক্রীড়া প্রতিভা অন্বেষণ আয়োজিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্বাবধায়নে রয়েছে। স্টেডিয়ামের স্থানটি কপর্দকহীন ভূমি হতে গ্যালারি ও প্যাভিলিয়ন উন্নয়নের প্রকল্প নেয়ার পূর্ব পর্যন্ত গাইবান্ধা জেলা স্টেডিয়াম নামেও পরিচিত ছিল।
স্বাধীনতা পূর্বকাল (১৯৫৭-১৯৭১)
৫০-এর দশকে তৎকালীন মহকুমা প্রশাসক হেলাল উদ্দিন আহমেদ চৌধুরী শহরের দক্ষিণে রেললাইনের পার্শ্বে বিনোদনের জন্য একটি পার্ক এবং কেন্দ্রীয় ঈদগাঁহ মাঠ প্রতিষ্ঠার উদ্যোগ গ্রহণ করেন। এজন্য পাঁচ একর জমি সংগৃহিত হয়। ১৯৫৭ সালে এই সংগৃহিত জমির পূর্বপাশে একটি পুকুর খুঁড়ে সেই মাটি দিয়ে নিচু জায়গা ভরাট করে ঈদগাঁহ মাঠ নির্মাণ করা হয়। পুকুরটার চারপাশের পাড় মাটি দিয়ে বেঁধে পুকুরের উত্তর পার্শ্বে একটি শান বাঁধানো ঘাটও নির্মিত হয়। সম্পূর্ণ কমপ্লেক্সটির নাম মহকুমা প্রশাসকের নামানুসারে হেলাল পার্ক রাখা হয়েছিল। বর্তমান স্টেডিয়ামের স্থানটি সেই ঈদগাঁহ মাঠ হিসেবে দুই ঈদের নামাজ এবং অন্য সময়ে খেলার মাঠ হিসেবে ব্যবহার করা হতো। মহকুমা ক্রীড়া সংস্থা পরিচালিত ফুটবলসহ সবধরনের খেলা এই মাঠে অনুষ্ঠিত হবে- এই শর্তে ২৯ আগস্ট, ১৯৫৭-তে ঈদগাঁহ মাঠ পরিচালনার জন্য একটি ট্রাস্ট গঠন করা হয়।
বাংলাদেশের স্বাধীনতা যুদ্ধের সময় (১৭ এপ্রিল - ৯ ডিসেম্বর, ১৯৭১)
স্টেডিয়ামের স্থানটি মুক্তিযুদ্ধে র বিভীষিকাময় স্মৃতি বিজড়িত রয়েছে। ২৫ মার্চ, ১৯৭১ হতে ঢাকাসহ সারাদেশে পাকিস্তান সেনাবাহিনী গণহত্যা শুরু করে। তবে ১৬ এপ্রিল পর্যন্ত গাইবান্ধা শহর মুক্ত ছিল। ১৭ এপ্রিল দুপুরের পর পাকিস্তান সেনাবাহিনী গাইবান্ধা শহরে প্রবেশ করে শহর ও আশপাশের এলাকাজুড়ে হত্যা, লুটতরাজ, অগ্নিসংযোগ করেছিল। পাকিস্তান সেনাবাহিনী গাইবান্ধা স্টেডিয়ামের মাঠে তাদের মূল ঘাঁটি স্থাপনের করেছিল। ৯ ডিসেম্বর পর্যন্ত পাকিস্তান সেনাবাহিনী স্টেডিয়ামের দক্ষিণ প্রান্তে কফিল শাহের প্রাচীর ঘেরা গুদামঘরকে নিরীহ বাংলদেশীদের নির্যাতন কেন্দ্র হিসেবে ব্যবহার করে। গুদামঘরের স্থানটি হেলাল পার্ক বধ্যভূমি   অথবা কাফিল শাহের গুদাম বধ্যভূমি নামে পরিচিত।
স্বাধীনতা পরবর্তী সময় (১৯৭২- বর্তমান )
জেলার খেলাধুলা পরিচালনার জন্য ঈদগাঁহ মাঠ বর্তমান স্টেডিয়ামের উত্তরের জমিতে স্থানান্তর করে এটি গাইবান্ধা স্টেডিয়াম হিসেবে পূর্ণাঙ্গ খেলার মাঠে রূপান্তরিত হয়। ২০০৯ সালে স্টেডিয়ামের গ্যালারি ও প্যাভিলিয়ন নির্মাণ করা হয় এবং জাতীয় ক্রীড়া পরিষদের সিদ্ধান্ত অনুযায়ী ২০০৯ সালে গাইবান্ধা জেলা স্টেডিয়ামের নাম পরিবর্তন করে বাংলাদেশ গণপরিষদের প্রথম স্পীকার শাহ আব্দুল হামিদ-এর নামে স্টেডিয়ামর নামকরণ করা হয়।
কাঠামো ও বৈশিষ্ট্য
স্টেডিয়ামটি আয়তাকার, তবে দক্ষিণাংশে সরু। গ্যালারি ও প্যাভিলিয়ন কংক্রিট নির্মিত। স্টেডিয়ামের গ্যালারিতে প্রবেশের জন্য ছয়টি প্রবেশমুখ রয়েছে। পূর্ব পাশে পুকুর থাকার কারণে গ্যালারি নেই, ফলে স্টেডিয়ামের পুর্নাঙ্গ গ্যালারি এখনো অসম্পূর্ণ। মাঠটি প্রাকৃতিক ঘাসে আবৃত। বর্তমানে পুকুর ভরাট করে একটি ইনডোর স্পোর্টস কমপ্লেক্স নির্মাণ করা হচ্ছে ।
ইয়াং টাইগার্স জাতীয় (বয়স ভিত্তিক) ক্রিকেট প্রতিযোগিতা
বাংলাদেশ ক্রিকেট বোর্ডের ব্যবস্থাপনায় গাইবান্ধা জেলা ক্রীড়া সংস্থার আয়োজনে এই ভেন্যুতে বেশ কয়েক বার এই প্রতিযোগিতা হয়েছে।
দর্শক ধারণ ক্ষমতা
এই স্টেডিয়ামে ২৭ সেপ্টেম্বর, ২০১৮ তে অনুষ্ঠিত কনসার্টে যা এল আর বি ব্যান্ড আয়ুব বাচ্চু কনসার্ট হয়৷ ৩০ হাজারের বেশি দর্শক উপস্থিত ছিলেন, যা এই স্টেডিয়ামের সর্বোচ্চ উপস্থিতির রেকর্ড হিসেবে বিবেচিত।
অন্যান্য ব্যবহার
খেলাধুলা ও বাংলাদেশের জাতীয় দিবসের কর্মসূচী পালন ছাড়াও-
প্রসিধ কৃষ্ণা
প্রসিধ কৃষ্ণা (ಪ್ರಸಿದ್ಧ ಕೃಷ್ಣ; জন্ম ১৯ ফেব্রুয়ারি ১৯৯৬) একজন ভারতীয় ক্রিকেটার যিনি ঘরোয়া ক্রিকেটে কর্ণাটকের হয়ে খেলেন। তিনি একজন ডানহাতি ফাস্ট বোলার। তিনি আইপিএলে কলকাতা নাইট রাইডার্সের হয়ে খেলেন। ২০২১ সালের ২৩ মার্চ তিনি ভারতীয় ক্রিকেট দলের হয়ে আন্তর্জাতিক ক্রিকেটে অভিষেক করেছিলেন। ওয়ানডে অভিষেকের সময় তিনি প্রথম ভারতীয় বোলার হিসাবে ৪ উইকেট শিকার করেছেন।
জীবনী
২০১৫ সালে বাংলাদেশ ‘এ’ দল ভারত সফরের সময় তিনি প্রথম আলোচনায় এসেছিলেন, তিনটি প্রথম সারির কর্ণাটকের পেসার বোলারদের অনুপস্থিতিতে বাংলাদেশ ‘এ’র বিপক্ষে ট্যুর ম্যাচে কর্ণাটকের হয়ে প্রথম শ্রেণির অভিষেক ম্যাচে ৪৯ রানে ৫ উইকেট নিয়েছিলেন তিনি। নিজের প্রথম বলেই রনি তালুকদারকে আউট করেন এবং প্রথম স্পেলেই এনামুল হক, সৌম্য সরকার এবং নাসির হোসেনের উইকেট নিয়ে বাংলাদেশকে ৪১ রানে ৫ উইকেট হারাতে হয়। কর্ণাটক ম্যাচটি ৪ উইকেটে জিতে যায়।
তিনি ২০১৭ সালের ২ ফেব্রুয়ারি ২০১৬-১৭ বিজয় হাজারে ট্রফিতে কর্ণাটকের হয়ে লিস্ট এ ক্রিকেটে অভিষেক করেন। ২১ জানুয়ারি ২০১৮ তারিখে ২০১৭-১৮ সৈয়দ মোশতাক আলী ট্রফিতে কর্ণাটকের হয়ে টি-টোয়েন্টি ক্রিকেটে আত্মপ্রকাশ করেছিলেন।
তিনি ১৯১৮-১৯ বিজয় হাজারে ট্রফিতে কর্ণাটকের পক্ষে সাত ম্যাচে ১৩টি উইকেট নিয়ে সর্বাধিক উইকেট শিকারী হন।
এপ্রিল ২০১৮ এ, আঘাত প্রাপ্ত কমলেশ নগরকোটির বদলী হিসাবে, ২০১৮ আইপিএল মৌসুমে তাকে কলকাতা নাইট রাইডার্স কিনে নেয়। ৬ মে ২০১৮-তে, তিনি মুম্বই ইন্ডিয়ান্সের বিপক্ষে আঘাত প্রাপ্ত শিবম মাভীর পরিবর্তে আইপিএলে অভিষেক করেছিলেন।
আগস্ট ২০১৮ এ, তাকে ২০১৮ এ-দল চতুর্ভুজ সিরিজের জন্য ভারত এ ক্রিকেট দলে নাম দেওয়া হয়েছিল। ডিসেম্বর ২০১৮ এ, তাকে ২০১৮ এসিসি ইমার্জিং টীম এশিয়া কাপ প্রতিযোগিতার জন্য ভারত দলে তার নাম দেওয়া হয়েছিল।
২০২৩ আফগানিস্তান পুরুষ ক্রিকেট দলের শ্রীলঙ্কা সফর
সিরিজে শ্রীলঙ্কা ২–১ ব্যবধানে জয়লাভ করে।
প্রসিধ কৃষ্ণা
জীবনী
২০২১ সালের মার্চ মাসে ইংল্যান্ডের বিপক্ষে সিরিজের জন্য ভারতের একদিনের আন্তর্জাতিক (ওয়ানডে) স্কোয়াডে তাকে অন্তর্ভুক্ত করা হয়েছিল। ২০২১ সালের ২৩ মার্চ ইংল্যান্ডের বিপক্ষে ভারতের হয়ে ওডিআই অভিষেক ঘটে তার। তাঁর প্রথম ওডিআই উইকেটটি জেসন রায়ের, ব্যাকওয়ার্ড পয়েন্টে বিকল্প খেলোয়াড় সূর্যকুমার যাদব ক্যাচটি নিয়েছিলেন। তার অভিষেক পরিসংখ্যানটি ছিল (৮.১-ওভারস, ১ মেডেন, ৫৪ রান, ৪ উইকেট, ০ নো-বল, ৭ ওয়াইড, ৬.৬০ রান/ওভার)। পরে তিনি আরও তিনটি উইকেট শিকার করে ভারতকে ৬৬ রানে জিততে সহায়তা করেছিলেন।
২০২৩ আফগানিস্তান পুরুষ ক্রিকেট দলের শ্রীলঙ্কা সফর
দলীয় সদস্য
আফগানিস্তান দলে ইয়ামিন আহমদজাই, জিয়া-উর-রহমান আকবর ও শাহিদউল্লাহ কামালকে রিজার্ভ খেলোয়াড় হিসেবে রাখা হয়।
ফত্তেবাহাদুর সিংহ
থাম্ব|200px|১৯৫৬ সালে ফত্তেবাহাদুর সিংহ thumb|200px|নেপাল ভাষা পত্রিকা-র প্রচ্ছদ, ৫ নভেম্বর ১৯৬০ ফত্তেবাহাদুর সিংহ (फत्तेबहादुर सिंह्; ১৯০২–১৯৮৩) ছিলেন একজন নেপালি কবি ও সাংবাদিক। তিনি নেপাল ভাষায় সর্বপ্রথম দৈনিক সংবাদপত্র চালু করেন। আপন মাতৃভাষার উন্নয়নের স্বার্থে জড়িত থাকার জন্য তাকে তৎকালীন শাসকদের সাজার মুখোমুখি হতে হয় এবং নেপাল ভাষার অন্যান্য আন্দোলনকারীদের সাথে তিনি জেলও খাটেন।
ফত্তেবাহাদুর কাঠমান্ডুতে জন্মগ্রহণ করেছিলেন। তার পিতার নাম কুলদীপ সিংহ এবং মাতার নাম দেবলানি সিংহ। তার দাদা সিদ্ধিদাস মহাজু ছিলেন নেপাল ভাষার অন্যতম কবি এবং নেপাল ভাষার চার স্তম্ভের অন্যতম। ১৯৩০ সালে বুদ্ধধর্ম ওয়া নেপাল ভাষা পত্রিকায় ফত্তেবাহাদুরের প্রথম কবিতা “বানমলাহগু চাল” (অর্থ “বদচাল”) প্রকাশিত হয়।
কারাবরণ
নেপালের স্বৈরতান্ত্রিক রানা শাসনামলে নেপাল ভাষার প্রতি অবদমনাত্মক আচরণ করা হতো এবং এই ভাষার লেখক ও প্রকাশকদের গ্রেফতার ও লাঞ্ছিত করা হতো। ১৯৩৯ সালে ফত্তেবাহাদুর সিংহ নেপাল ভাষার বিভিন্ন কবিদের কবিতা ও গীতিকা সম্পাদনা ও সংকলন করে নেপালি বিহার নামে একটি বই প্রকাশের করেন। এর জন্য তাকে আজীবন কারাদণ্ডাদেশ দেওয়া হয়। তিনি ভারতের বিহার রাজ্যের বেতিয়া থেকে বইটির মুদ্রণ করে নেপালে নিয়ে এসেছিলেন। মুদ্রিত বইয়ের অর্ধেক পরিমাণ বিক্রির পরপরই অবশিষ্ট বই বাজেয়াপ্ত করা হয়।
১৯৪১ থেকে ১৯৪৫ সাল পর্যন্ত ফত্তেবাহাদুরকে কারারুদ্ধ করে রাখা হয়। ১৯৪৫ সালে চিত্তধর হৃদয়, সিদ্ধিচরণ শ্রেষ্ঠ প্রমুখ নেপাল ভাষার অন্যান্য আন্দোলনকারীদের সাথে তিনিও জেল থেকে মুক্তি পান। ১৯৫১ সালে আন্দোলনের মুখে রানা শাসনামলের অবসান ঘটে এবং নেপালে গণতন্ত্র প্রতিষ্ঠিত হয়। নেপালে গণতন্ত্র প্রতিষ্ঠার সাথে সাথে নেপাল ভাষার প্রকাশনার রুদ্ধদ্বারও উন্মোচিত হয়।
নেপাল ভাষা পত্রিকা
১৯৫৫ সালের ২৮ সেপ্টেম্বর ফত্তেবাহাদুর সম্পাদক ও প্রকাশক হিসেবে নেপাল ভাষা পত্রিকা (नेपाल भाषा पत्रिका) প্রকাশ শুরু করেন। নেপাল ভাষায় এটিই ছিল প্রথম দৈনিক সংবাদপত্র। এটি কাঠমান্ডু থেকে প্রকাশিত হতো। তৎকালীন নেপালের কয়েকটিমাত্র দৈনিক পত্রিকার এটি ছিল অন্যতম।
১৯৬২ সালে ফত্তেবাহাদুর সিংহ নেপালি সাংবাদিক ফেডারেশনের (ফেডারেশন অব নেপালিজ জার্নালিস্টস) সভাপতি নির্বাচিত হন। এছাড়া, ১৯৫৫ থেকে ১৯৬০ সাল পর্যন্ত তিনি নেপাল ভাষা পরিষদের সভাপতির দায়িত্বও পালন করেন।
নেপাল ভাষা পত্রিকা তাদের মাতৃভাষার অধিকার আদায় করে নেয় এবং তাতে নেপালের ব্যবসায়িক আগ্রহেরও প্রতিফলন ঘটায়। ফত্তেবাহাদুর সিংহ ১৯৮৩ সালে মৃত্যুবরণ করেন। তার মৃত্যুর পর নেপাল ভাষা পত্রিকার প্রকাশনা খুব বেশিদিন অব্যাহত থাকেনি।
ড্যারিল ওহলসেন
ড্যারিল ওহলসেন (জন্ম ৬ মার্চ ১৯৭৩) একজন অস্ট্রেলীয় প্রাক্তন স্প্রিন্টার, যিনি ২০০০ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
সেলসো বোর্হেস
সেলসো বোর্হেস মোরা (জন্ম ২৭ মে ১৯৮৮), একজন কোস্টারিকান পেশাদার ফুটবলার যিনি লিগা এফপিডি ক্লাব আলাজুয়েলেন্স এবং কোস্টারিকা জাতীয় দলের হয়ে মধ্যমাঠের খেলোয়াড় হিসেবে খেলেন।
প্রারম্ভিক বছর
তার পিতা হলেন আলেকজান্দ্রে গুইমারেস, ব্রাজিলীয় বংশোদ্ভূত, কোস্টারিকান প্রাক্তন ফুটবলার এবং কোচ। তিনি কোস্টারিকার রাজধানী শহর সান জোসেতে জন্মগ্রহণ করেছিলেন এবং তার উচ্চ স্কুলের বছরগুলিতে তিনি সিস্তেমা এডুক্যাটিভো সেন্ট ক্লেয়ার হাইস্কুলে পড়াশোনা করেছিলেন, যেখানে তিনি স্কুলের দলেও অংশ নিয়েছিলেন এবং কোস্টারিকান ফুটবল কিংবদন্তি ডন জুয়ান ভারেলার দ্বারা ফুটবল সম্পর্কে সবকিছু শেখানো হয়েছিল। তার ফুটবল প্রশিক্ষণ এবং দেশের বাইরে খেলতে যাওয়ার কারণে তার পড়াশোনা প্রায়ই ব্যাহত হয়।
ব্যক্তিগত জীবন
বোর্হেসকে সাধারণত কোস্টারিকা জাতীয় ফুটবল দলের সবচেয়ে শিক্ষিত খেলোয়াড় হিসেবে বিবেচনা করা হয়। এল পায়েস দিয়েগো টোরেস তাকে " কোস্টারিকার মস্তিষ্ক" এবং "মার্জিত কথাবার্তার একজন মধ্যমাঠের খেলোয়াড়" হিসাবে বর্ণনা করেছেন, যখন লা নাসিওনের আন্তোনিও আলফারো তাকে " অনুকরণীয় কোস্টারিকান খেলোয়াড়" বলে অভিহিত করেছেন। তার স্থানীয় স্পেনীয় ছাড়াও, বোর্হেস ইংরেজি, পর্তুগিজ এবং সুয়েডীয়ও বলতে পারেন।
একজন হেভি মেটাল ভক্ত, বোর্হেস স্লিপকনট, মেটালিকা, ড্রিম থিয়েটার এবং কিলসউইচ এনগেজকে তার প্রিয় ব্যান্ড হিসাবে উল্লেখ করেন, বোর্হেস ড্রাম বাজান এবং পেরুভীয় সঙ্গীতশিল্পী কার্ট ডায়ারের সাথে সিস্টেম অফ এ ডাউনস "টক্সিসিটি" কভারে এসেছেন।
এএসএস কেমিক্যাল ইন্ডাষ্ট্রিজ
এএসএম কেমিক্যাল ইন্ডাষ্ট্রিজ লিমিটেড হচ্ছে বাংলাদেশের একটি রাসায়নিক প্রস্তুতকারী কোম্পানি। এটি গাজীপুর জেলার শেরপুরে অবস্থিত। কারখানাটি  অঞ্চল নিয়ে অবস্থিত। এটি একটি যৌথ মূলধনী কোম্পানি। এটি স্থানীয় বয়ন শিল্পের কারখানাগুলোকে রাসায়নিক পণ্য সরবরাহ করে থাকে।
ইতিহাস
এই কারখানাটি $৩০ মিলিয়ন মার্কিন ডলার সমমূল্যের অর্থ ব্যয় করে নিমার্ণ করা হয়েছে।
মুহাম্মদ নাইম (ফুটবলার)
মুহাম্মদ নাইম (Mohamed Naim; জন্ম: ৭ অক্টোবর ১৯৯৬) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ঈগলস এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।
২০১৫ সালে, মালদ্বীপীয় ফুটবল ক্লাব ঈগলসের যুব পর্যায়ের হয়ে খেলার মাধ্যমে নাইম ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৫–১৬ মৌসুমে, মালদ্বীপীয় ক্লাব গুরাইধুর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; গুরাইধুর হয়ে দুই মৌসুম অতিবাহিত করার পর ২০১৭–১৮ মৌসুমে তিনি ঈগলসে যোগদান করেছেন।
নাইম ২০১৮ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৯ ম্যাচে ১টি গোল করেছেন।
প্রারম্ভিক জীবন
মুহাম্মদ নাইম ১৯৯৬ সালের ৭ই অক্টোবর তারিখে মালদ্বীপের গুরাইধুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৮ সালের ২৩শে মার্চ তারিখে, মাত্র ২১ বছর, ৫ মাস ও ১৬ দিন বয়সে, ডান পায়ে ফুটবল খেলায় পারদর্শী নাইম সিঙ্গাপুরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৭৩তম মিনিটে মধ্যমাঠের খেলোয়াড় রিহাম আব্দুল ঘানির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সিঙ্গাপুর ২–৩ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে নাইম সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ৩ মাস ও ২৯ দিন পর, মালদ্বীপের জার্সি গায়ে প্রথম গোলটি করেছেন; ২০১৯ সালের ২২শে জুলাই তারিখে, মায়োতের বিরুদ্ধে ম্যাচের ২২তম মিনিটে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
পঙ্কজ ধ্যানী
কর্নেল পঙ্কজ ধ্যানী, কেসি ১২ ডোগরা রেজিমেন্টের একজন ভারতীয় সেনা কর্মকর্তা যিনি ভারতের দ্বিতীয় সর্বোচ্চ শান্তিকালীন বীরত্বের পুরস্কার কীর্তি চক্র দ্বারা ভূষিত হন। তিনি আইএমএতে একজন তরুণ প্রশিক্ষক ছিলেন। তিনি তাজিকিস্তানের প্রতিরক্ষা সচিব হিসেবে নিযুক্ত।
জীবনের প্রথমার্ধ
পঙ্কজ ধ্যানিকে ১২ ডোগরা রেজিমেন্টে কমিশন দেওয়া হয়েছিল।
সামরিক কর্মজীবন
২০০১ সালের প্রজাতন্ত্র দিবসে, ক্যাপ্টেন ধ্যানী ২০০০ সালে তার সাহসিকতার জন্য ভারতের দ্বিতীয় সর্বোচ্চ শান্তিকালীন বীরত্বের পুরস্কারে কীর্তি চক্র দ্বারা ভূষিত হন। এই সময় জম্মু -কাশ্মীরের রাষ্ট্রীয় রাইফেলসে ধ্যানীকে মোতায়েন করা হয়েছিল। ১১ রাষ্ট্রীয় রাইফেলের ধ্যানী, যিনি এককভাবে চারজন সন্ত্রাসীকে এনকাউন্টারে হত্যা করেছিলেন।
পরে তিনি ইন্ডিয়ান মিলিটারি একাডেমিতে একজন তরুণ প্রশিক্ষক ছিলেন।
এখন তিনি কর্নেল পদে উন্নীত হয়েছেন এবং তিনি তাজিকিস্তানের প্রতিরক্ষা সচিব হিসেবে নিযুক্ত।
ভুল ভুলাইয়া
ভুল ভুলাইয়া হল একটি ২০০৭ সালের ভারতীয় হিন্দি ভাষার ভৌতিক হাস্যরস চলচ্চিত্র যেটি পরিচালনা করেন প্রিয়দর্শন এবং টি-সিরিজ ফিল্মস ব্যানারে ভূষণ কুমার ও কৃষাণ কুমার প্রযোজনা করেন। এটি মোহনলাল অভিনীত ১৯৯৩ সালের মালয়ালম চলচ্চিত্র মণিচিত্রতজু-এর পুনর্নির্মাণ। এই চলচ্চিত্রটিতে অভিনয় করেছেন অক্ষয় কুমার, অমীশা প্যাটেল, শাইনি আহুজা, বিদ্যা বালান, পরেশ রাওয়াল, মনোজ জোশী, আশরানি, রাজপাল যাদব ও বিক্রম গোখলে। ফিল্ম স্কোর ও গান রচনা করেছেন যথাক্রমে রঞ্জিত বারোট ও প্রীতম এবং গানগুলো লিখেছেন সমীর। সাঈদ কাদরী এর জন্য একটি গান লিখেছিলেন।
inr 320000000 ভারতীয় রুপিতে নির্মিত, ছবিটি বিশ্বব্যাপী inr 828000000 আয় করে ২০০৭ সালের ৮ম সর্বোচ্চ আয়কারী বলিউড চলচ্চিত্রে পরিণত হয়।
পটভূমি
বদ্রী নারায়ণ "বদ্রী" চতুর্বেদী রাজস্থানের একটি প্রাক্তন রাজপরিবারের প্রধান, যার পৈতৃক প্রাসাদটি বাংলার একজন শাস্ত্রীয় নৃত্যশিল্পী মঞ্জুলিকার ভূত দ্বারা আচ্ছন্ন বলে মনে করা হয়। বদ্রীর বড় ভাইয়ের ছেলে সিদ্ধার্থ ও তার প্রত্নতত্ত্ববিদ স্ত্রী অবনী যুক্তরাষ্ট্র থেকে প্রাসাদে ফিরে আসেন। সিদ্ধার্থের শৈশব প্রেমের আগ্রহ ও বদ্রীর দত্তক কন্যা রাধা সিদ্ধার্থের বিয়েতে হৃদয় ভেঙে পড়ে। একটি অস্থায়ী অনুষ্ঠানে সিদ্ধার্থকে রাজার মুকুট দেওয়া হয়।
অবনীর মঞ্জুলিকার কিংবদন্তির প্রতি আগ্রহ বৃদ্ধি পায়। চতুর্বেদের পূর্বপুরুষ রাজা বিভূতি নারায়ণ তাঁর দরবারে একজন নর্তকী মঞ্জুলিকার প্রতি মোহগ্রস্ত ছিলেন। মঞ্জুলিকা অন্য একজন নৃত্যশিল্পী শশীধরকে ভালোবাসত যে প্রাসাদের পিছনে একটি বাড়িতে থাকতো। দুর্গাষ্টমীর রাতে রাজা তাদের সম্পর্কের কথা জানতে পারেন, তিনি শশীধরের শিরশ্ছেদ করেন ও মঞ্জুলিকাকে বন্দী করেন। মঞ্জুলিকা নিজেকে ফাঁসিতে ঝুলিয়ে প্রতিশোধের শপথ নেয়। বিভূতি নারায়ণ রহস্যজনক পরিস্থিতিতে মারা যান ও প্রাসাদটি ভুতুড়ে হওয়ার গুজব ছড়িয়ে পড়ে। একটি আচার-অনুষ্ঠানে একদল পবিত্র ব্যক্তি মঞ্জুলিকা ও শশীধরের আপাত আত্মাকে প্রাসাদের তৃতীয় তলার একটি ঘরে তালাবদ্ধ করে রাখে। সেখানে লুকিয়ে থাকা ধন ও গয়না খোঁজার জন্য তৃতীয় তলার ঘরটি খুলে দেয় অবনী। প্রাসাদে আবারও অপ্রাকৃতিক ঘটনা ঘটতে শুরু করে এবং লোকেরা সন্দেহ করে যে মঞ্জুলিকার আত্মা মুক্তি পেয়েছে। মুরারি ও বটুক শঙ্কর প্রতিকারের জন্য পুরোহিত শ্রী যজ্ঞপ্রকাশজি ভারতীর সাথে যোগাযোগ করার চেষ্টা করে, কিন্তু লন্ডন থেকে তার ফিরে আসার বিষয়ে তারা অনিশ্চিত।
কুসংস্কারে অবিশ্বাসী সিদ্ধার্থ সন্দেহ করে যে রাধা তার হৃদয় ভেঙে যাওয়ার পরে মানসিকভাবে অস্থির হয়ে উঠেছে ও অদ্ভুত ঘটনার পিছনে তার হাত রয়েছে। সে নিউইয়র্ক থেকে তার মনোরোগ বিশেষজ্ঞ বন্ধু ডাক্তার আদিত্য শ্রীবাস্তবকে নিয়ে আসে রাধার চিকিৎসার জন্য। আদিত্যের হাস্য-প্রেমময় ও অপ্রচলিত স্বভাব বাড়ির সদস্যদের ভুলভাবে তাকে বোকা হিসাবে ভাবতে পরিচালিত করে। অবশেষে আদিত্য রাধার প্রতি প্রেমের অনুভূতি তৈরি করে। একদিন রাতে সে তৃতীয় তলার ঘর থেকে একটি ঘুঙুরের শব্দ ও একটি বাংলা ভাষার গান শুনতে পায়। পরের দিন সকালে সে অবনীর সাথে ঘরটি ঘনিষ্ঠভাবে অধ্যয়ন করে। সেই রাতে সে বিভূতি নারায়ণের ছদ্মবেশে তৃতীয় তলার ঘরের দরজার পিছনে মঞ্জুলিকা বলে কথিত একটি কণ্ঠের সাথে কথা বলেন। কণ্ঠটি প্রতিজ্ঞা করে আগামী দুর্গাষ্টমীতে তার প্রতিশোধ নেবে।
দুর্গাষ্টমীতে আদিত্য ও সিদ্ধার্থ শারদের সাথে অবনীকে মঞ্জুলিকার পরিচয় অনুমান করতে দেখেন, তার পোশাক পরে ও মঞ্জুলিকা সেই সুরে নাচছিলো যে সুরে রাজা তাকে হত্যা করার আগে শশীধরের সাথে নাচছিলো। অবনী সম্পূর্ণরূপে মঞ্জুলিকার পরিচয় ধারন করে ও তার নিজের স্বামী সিদ্ধার্থকে বিভূতি নারায়ণ হিসাবে দেখে তাকে হত্যা করার চেষ্টা করে। আদিত্য মঞ্জুলিকার ব্যক্তিত্বকে বেরিয়ে আসতে উস্কানি দেয় এবং রাজাকে হত্যা করার সুযোগ পেলে চলে যাওয়ার প্রতিশ্রুতি দেওয়ায়। শ্রী যজ্ঞপ্রকাশজি ভারতী আসেন এবং তার সাহায্যে দুর্গাষ্টমীর আচারের সময় আদিত্য মঞ্জুলিকাকে ধোঁকা করার জন্য একটি জটিল পরিকল্পনা তৈরি করে যেখানে সে রাজাকে (সিদ্ধার্থ) হত্যা করে যখন সে প্রকৃতপক্ষে একটি পুতুলকে হত্যা করে। সাজানো খুনের পর মঞ্জুলিকার ব্যক্তিত্ব অবনীকে ছেড়ে দেয়।
আদিত্যকে নিয়ে খুশি থাকা পরিবারের সদস্যরা সমস্ত সাহায্যের জন্য তাকে ধন্যবাদ জানায়। আদিত্য রাধাকে বলে যে সে তার বাবা-মাকে একটি প্রস্তাব দিয়ে পাঠাবে যদি সে তাকে বিয়ে করতে আগ্রহী হয় ও রাধা হেসে উঠে।
অভিনয়
মূলত ভুল ভুলাইয়া-র প্রধান নারী চরিত্রের জন্য ঐশ্বরিয়া রাই বচ্চন ও ক্যাটরিনা কাইফ ছিলেন প্রথম পছন্দ। কাজের চাপের কারণে তারা প্রস্তাব প্রত্যাখ্যান করেন এবং তাদের বদলে যথাক্রমে বিদ্যা বালান ও আমিশা প্যাটেল অভিনয় করেন। এই ছবির জন্য বিদ্যা বালানকে কত্থক নাচের পাঠ নিতে হয়েছিল।
পরিচালনা
ছবির গানগুলো রঞ্জিত বারোট তৈরি ও প্রযোজনা করেন।
গান
প্রীতম রচিত চলচ্চিত্রের গানগুলো ২০০৭ সালের জুলাই মাসে মুক্তি পায়। নীরজ শ্রীধরের গাওয়া "হরে রাম হরে কৃষ্ণ হরে রাম" নামে পরিচিত শিরোনাম গানটি অক্ষয় কুমার অভিনীত বছরের সবচেয়ে বড় হিট গানগুলোর মধ্যে একটি। ভারতীয় ব্যবসায়িক ওয়েবসাইট বক্স অফিস ইন্ডিয়া অনুযায়ী এর গানের অ্যালবাম প্রায় ১২,০০,০০০ ইউনিট বিক্রি হয়েছে, এই চলচ্চিত্রের গানের অ্যালবামটি বছরের অষ্টম সর্বাধিক বিক্রিত ছিল৷
শিরোনাম প্রধান গান "ভুল ভুলাইয়া" কোরীয় ব্যান্ড জেটিএল-এর 'মাই লেকন' গান থেকে তোলা হয়েছে। "আল্লাহ হাফিজ", "লাবন কো" ও "আমি জে তোমার/মেরে ঢোলনা" গানগুলো বছরের অন্যান্য চার্টবাস্টার হয়ে উঠেছে।
বক্স অফিস
মোট বৈদেশিক আয় ছিল $৩,৯১০,০০০। আজীবন বৈদেশিক আয় ছিল যুক্তরাজ্যে $১,৩৮০,০০০, উত্তর আমেরিকায় $১,১৩০,০০০, আরব আমিরাতে $৮২০,০০০, অস্ট্রেলিয়ায় $১৫১,০০০ এবং অন্যান্য বাজারে $৪২৯,০০০।
ছবিটি বিশ্বব্যাপী inr 840000000 অর্থ সংগ্রহ করেছে।
২য় বিশ্ব স্কাউট জাম্বুরি
প্রোলগ
ব্রিটিশ সাম্রাজ্য প্রদর্শনীর সঙ্গে যুক্ত হয়ে ১৯২৪ সালের আগস্টের শুরুতে গ্রেট ব্রিটেন ওয়েম্বলি মিডলসেক্স এ একটি ইম্পেরিয়াল জাম্বুরির আয়োজন করে। কমনওয়েলথ এবং সাম্রাজ্যের ২৫টি অংশ থেকে ১,০০০ এরও বেশি স্কাউট আমন্ত্রণ গ্রহণ করে। যুক্তরাজ্য থেকে ১০,০০০ স্কাউট উপস্থিত ছিল। প্রদর্শনী এবং অনুষ্ঠানগুলো ওয়েম্বলি স্টেডিয়ামে অনুষ্ঠিত হয়েছিল। স্কাউটরা খুব সংকীর্ণ কোয়ার্টারে ওয়েম্বলি প্যাডকসের কাছাকাছি ক্যাম্প করেছিল। প্রিন্স অফ ওয়েলস স্টেডিয়ামে প্রদর্শনী প্রত্যক্ষ করেন এবং একটি ক্যাম্প ফায়ারের সভাপতিত্ব করেন এবং প্যাডকের একটি তাঁবুতে রাত কাটান। বিভিন্ন দিনে স্টেডিয়ামের প্রধান অতিথিরা ছিলেন ডিউক অফ ইয়র্ক এবং রুডইয়ার্ড কিপলিং, ওল্ফ কাবস দিবসে , যখন তিনি দেখেন যে কীভাবে তাঁর জঙ্গল বইয়ের কিছু অংশ নাটকীয় করা হয়েছে এবং কিব প্রোগ্রামে পরিবেশ ও আগ্রহ আনতে ব্যবহৃত হয়েছে।
জাম্বুরি
ওয়েম্বলি জাম্বুরি ডেনমার্কের কোপেনহেগেনের কয়েক মাইল উত্তরে এরমেলুন্ডেনে দ্বিতীয় বিশ্ব জাম্বুরিতে বিস্তৃত বিভিন্ন সদস্য সরবরাহ করতে সহায়তা করেছিল যা অবিলম্বে এটি অনুসরণ করেছিল। ডেনমার্কে তুলনামূলকভাবে স্কাউটদের সংখ্যা কম এবং ডেনিশ স্কাউটদের পক্ষে এই উদ্যোগ সফল করা সম্ভব হবে কিনা তা নিয়ে আগে থেকেই সন্দেহ প্রকাশ করা হয়েছিল। প্রধান আয়োজক ছিলেন ডেট ড্যান্সকে স্পেজারকর্পসের সভাপতি ক্রিশ্চিয়ান হোম, যার কন্যা কিম ফ্রেন্ড অফ অল দ্য ওয়ার্ল্ড নামে পরিচিত হন। প্রস্তুতি সংগঠন ও প্রশাসনের জন্য দায়ী তিনজন স্কাউট ছিল খুব তরুণ পুরুষ কিন্তু তারা জাম্বুরির সাফল্য অর্জন করেছিল। ওভ হোম পরে ডেট ড্যানস্কের প্রধান স্কাউট হন স্পিজডার্কর্পস ছিলেন সাংগঠনিক সচিব এবং প্রশাসক জেনস হাভাস পরে একজন রাজ্য বন ও উত্তর জুটল্যান্ডের বিভাগীয় স্কাউট কমিশনার ছিলেন ক্যাম্প চিফ এবং টেগ কার্স্টেনসেন পরে জুটল্যান্ডের একজন আইনজীবী ছিলেন আন্তর্জাতিক কমিশনার এবং স্কাউট ব্লাড ট্রান্সফিউশন সার্ভিসের প্রতিষ্ঠাতা সমস্ত আন্তর্জাতিক দিকের দায়িত্বে ছিলেন।
দ্বিতীয় বিশ্ব জাম্বুরি আনুষ্ঠানিকভাবে ১০ই আগস্ট ১৯২৪ সালে কিং ক্রিশ্চিয়ান এক্স - এর ব্যক্তিগত প্রতিনিধি হিসাবে রিয়ার - অ্যাডমিরাল কার্ল কার্স্টেনসেন দ্বারা খোলা হয়েছিল । চৌদ্দটি দেশ বিশ্ব স্কাউট চ্যাম্পিয়নশিপের জন্য সম্মিলিত সৈন্যবাহিনীতে প্রবেশ করেছিল - স্কাউটক্রাফ্ট এবং স্ট্যামিনা পরীক্ষা যা সারা সপ্তাহ ধরে অব্যাহত ছিল এবং এতে ক্যাম্প পরিদর্শন অন্তর্ভুক্ত ছিল - স্বাস্থ্য শৃঙ্খলা - ক্যাম্পফায়ার গান এবং লোক নৃত্য - সাঁতারের হস্তশিল্প - একটি বাধা কোর্স এবং টহল বৃদ্ধি । দ্য বয় স্কাউটস অফ আমেরিকা প্রতিযোগিতায় জয়লাভ করে । গ্রেট ব্রিটেন দ্বিতীয় এবং হাঙ্গেরি তৃতীয় স্থান অধিকার করে । তবে জাতীয়তাবাদ স্কাউট ভ্রাতৃত্বের ক্ষতি করতে পারে এই ভয়ে এই ধারণাটি পুনর্নবীকরণ না করার সিদ্ধান্ত নেওয়া হয়েছিল।
রবার্ট ব্যাডেন পাওয়েল উদ্বোধনী দিনের পর জাম্বুরিতে আসেন এবং সমস্ত স্কাউটদের একটি স্বাগত প্যারেড দ্বারা তাকে স্বাগত জানানো হয়। সে যখন কথা বলতে যাচ্ছিল, তখন বৃষ্টি নামে এবং সবাই ভিজে গিয়েছিল । তাঁকে যে নাম দেওয়া হয়েছিল তা ছিল " বাথ সুপারিনটেনডেন্ট " - এর জন্য ব্যাডেমেস্টার ড্যানিশ । শেষ রবিবার রাজা ক্রিশ্চিয়ান বর্ষার বৃষ্টিতে রাজকীয় শিকারের লজটির কাছে স্কাউটদের পরিদর্শন করেন এবং সেই বিকেলে বাডেন - পাওয়েল প্রতিযোগিতার পুরস্কার প্রদান করেন এই বলে যে , " আমি আমার জীবনে প্রচুর সংখ্যক স্কাউট দেখেছি " কিন্তু আমি আপনার মতো ভিজা কখনও দেখিনি । বন্যার কারণে শিবিরের একটি অংশ সাময়িকভাবে সরিয়ে নিতে হয়েছিল।
জাম্বুরির সমাপনী অনুষ্ঠানে রাজা দশম ক্রিশ্চিয়ান এবং রানী আলেকজান্ড্রিন অংশ নিয়েছিলেন । তৃতীয় আন্তর্জাতিক সম্মেলন একই সঙ্গে কোপেনহেগেনে অনুষ্ঠিত হয়।
অলিম্পিয়া হলের ১ম বিশ্ব স্কাউট জাম্বুরির বিপরীতে ডেনিশ স্কাউটরা চাইছিলো যে প্রত্যেককে তাঁবুতে রাখা হোক এবং স্কাউটদের সৈন্য ও টহল দিয়ে সংগঠিত করা হয় - যে মডেলটি পরে ব্যবহৃত হয়েছিল। পরের জাম্বুরির সপ্তাহে স্কাউটরা ডেনিশ পরিবারের সঙ্গে বাড়িতে অবস্থান করে।
সব ক’টা জানালা খুলে দাও না
‘সব ক’টা জানালা খুলে দাও না’ ১৯৮২ সালে প্রকাশিত বাংলা ভাষা য় রচিত একটি দেশাত্মবোধক সঙ্গীত। স্বাধীনতা দিবসের জন্য বাংলাদেশ টেলিভিশনের নির্মিত বিশেষ অনুষ্ঠানের জন্য প্রস্তুতকৃত এই সঙ্গীত বা গানের গীতিকার নজরুল ইসলাম বাবু। আহমেদ ইমতিয়াজ বুলবুলের সুর ও সঙ্গীত পরিচালনায় এই গানে কণ্ঠ দেন সাবিনা ইয়াসমিন। ঐ বিশেষ সঙ্গীতানুষ্ঠানে ‘সব ক’টা জানালা খুলে দাও না’ ছাড়াও সাবিনা ইয়াসমিনের কণ্ঠে ইমতিয়াজ আহমেদ বুলবুলের লেখা ও সুর করা ‘সুন্দর সুবর্ণ তারুণ্য লাবণ্য’, ‘বাংলাদেশ আমার বাংলাদেশ’, ‘এই দেশ আমার সুন্দরী রাজকন্যা’ ও ‘আয় আয় আয় রে মা আয় আমার কোলে’ গানগুলিও প্রচারিত হয়েছিল।
পটভূমি
মুক্তিযোদ্ধাদের বিদেহী আত্মার প্রতি সম্মান জানানোর উদ্দেশ্যে গানটি লেখা হয়েছিল। এই গানের গীতিকার ও সুরকার দুইজনই মুক্তিযোদ্ধা ছিলেন এবং যৌথ উদ্যোগে সংগীত প্রযোজনা করতেন। সুরকার আহমেদ ইমতিয়াজ বুলবুল তার সহযোদ্ধাদের শহীদ হওয়া ও বাংলাদেশের স্বাধীনতা পরবর্তী সময়ে এক এক করে মৃত্যুবরণ করায় মানসিক ভাবে ব্যথিত ও উদভ্রান্ত ছিলেন। তিনি তার প্রয়াত সহযোদ্ধাদের স্মরণে দেশাত্মবোধক গান করতে আগ্রহী হন। তার আগ্রহে ও উপস্থাপিত ধারণা অনুযায়ী গীতিকার নজরুল ইসলাম বাবু এই গীতি রচনা করেছিলেন। নজরুল ইসলাম বাবু প্রথমত এইগানের প্রথম পঙ্‌ক্তি লিখেছিলেন- ‘সব ক’টা দরজা খুলে দাওনা’। সুরারোপের সময় ইমতিয়াজ আহমেদ বুলবুলের পরামর্শে ‘দরজা’ শব্দটি ‘জানালা’ দিয়ে প্রতিস্থাপিত করা হয়েছিল।
সঙ্গীত ধারণ
কাকরাইলের ইপসা রেকর্ডিং স্টুডিওতে শব্দ প্রকৌশলী শাফায়াত খৈয়মের তত্ত্বাবধানে এই গানের সঙ্গীত ধারণ করা হয়েছিল। এই গানের সঙ্গীত আয়োজনে বাংলাদেশের বেশ কয়েকজন স্বনামধন্য সঙ্গীত ব্যক্তিত্বের নাম জড়িত রয়েছে। লিড গিটার বাজিয়েছিলেন টিপু ও প্রয়াত শেখ ইশতিয়াক। দেবু ভট্টাচার্য তবলা বাজিয়েছিলেন। পারকাশনে ছিলেন ইমতিয়াজ। মাইলস ব্যান্ডের সদস্য মানাম আহমেদ ভায়াব্রোফোন বাজিয়েছিলেন। আহমেদ ইমতিয়াজ বুলবুল নিজে বেজ গিটার ও কী-বোর্ড বাজিয়েছিলেন।  কণ্ঠদানের সময় সাবিনা ইয়াসমিন আবেগতাড়িত হয়েছিলেন।
প্রকাশ ও পুনরুৎপাদন
১৯৮২ সালের ২৬ মার্চ বাংলাদেশের স্বাধীনতা দিবসের জন্য আয়োজিত বিশেষ অনুষ্ঠানে এই গানটি প্রথম প্রচার করা হয়। সাবিনা ইয়াসমিন নিজ উদ্যোগে বাংলাদেশ টেলিভিশনের জন্য গাওয়া দেশাত্মবোধক গান গুলি সংরক্ষণ ও পুনরুৎপাদন করেন এবং সাউন্ডটেক-এর ব্যানারে ‘সব ক’টা জানালা খুলে দাও না’ শিরোনামীয় এ্যালবামে এই গান প্রকাশ করেন। ৩ মে, ২০১৬ তারিখে সাউন্ডটেক তাদের আনুষ্ঠানিক ইউটিউব চ্যানেলে এই অ্যালবামটি অবমুক্ত করে।
জনসংস্কৃতিতে গ্রহণযোগ্যতা
গানটি বাংলাদেশ টেলিভিশনের প্রযোজনায় নির্মিত ১৯৫২-১৯৭১ সালে ঘটে যাওয়া জাতীয় ঘটনাবলির উপর মামুনুর রশীদ রচিত ‘খোলা দুয়ার’ নাটকে শেষ দৃশ্যে নেপথ্য সঙ্গীত হিসেবে ব্যবহার হয়। নাটকে ব্যবহারের পর এই গানের জনপ্রিয়তা বাড়তে থাকে। গানটি বাংলাদেশের টেলিভিশনের বাংলা ও ইংরেজি সংবাদ শুরু হওয়ার আগে ইনসিগনিয়া হিসেবে দীর্ঘ ৮-৯ বছর ব্যবহার হয়েছে। জনপ্রিয়তার নিরিখে গানটি বাংলাদেশের স্বাধীনতা ও বিজয় দিবসের অনুষ্ঠানে বহুবার বাজানো ও পরিবেশিত হয়েছে। এছাড়া সংগীত বিষয়ক বাস্তবনির্ভর টেলিভিশন অনুষ্ঠানে এই গান পরিবেশন হয়েছে।
মনোরঞ্জন ভট্টাচার্য্য
মনোরঞ্জন ভট্টাচার্য্য একজন প্রাক্তন ভারতীয় আন্তর্জাতিক ফুটবল খেলোয়াড় এবং বর্তমানে নতুন দিল্লীর হিন্দুস্তান ফুটবল ক্লাবের কোচ। খেলোয়াড় জীবনে তিনি কলিকাতার দুই বড় দল ইস্টবেঙ্গল ও মোহনবাগানের প্রতিনিধিত্ব করেছেন। অবসর নেওয়ার পর প্রশিক্ষক হিসেবে কাজ করেছেন ইস্টবেঙ্গল ক্লাবে।
ডগলাস উইনস্টন
ডগলাস উইনস্টন (১৬ ডিসেম্বর ১৯৩২ – ২৩ মে ২০২১)  ছিলেন একজন অস্ট্রেলীয় স্প্রিন্টার, যিনি ১৯৫৬ সালের গ্রীষ্মকালীন অলিম্পিকে অংশগ্রহণ করেছিলেন।
নন্দিতা দেববর্মা
নন্দিতা দেববর্মা রেয়াং তিপ্রা মোথা পার্টির একজন ভারতীয় রাজনীতিবিদ। তিনি ২০২৩ সালের ত্রিপুরা বিধানসভার সদস্য, রাইমা উপত্যকা বিধানসভা কেন্দ্রের প্রতিনিধিত্ব করছেন।
অরনিকো
প্রথম জীবন
অরনিকোর জীবন সম্বন্ধে কোন নেপালি উৎস থেকে তথ্য পাওয়া যায় না। অরনিকো ১২৪৫ খ্রিষ্টাব্দে নেপালের কাঠমান্ডু উপত্যকায় জন্মগ্রহণ করেন। ঐতিহাসিক বাবুরাম আচার্য্য তাকে স্থাপত্য ও ভাস্কর্যের জন্য বিখ্যাত পাটন অঞ্চলের একজন নেওয়ার জনজাতির ব্যক্তি বলে করেছেন। চীনা উৎসগুলি থেকে জানা যায় যে, তার পিতামহের নাম ছিল মি-তি-র্হা (=? মিত্র) এবং পিতামহীর নাম ছিল কুন-দি-লা-চি-মেই (=? কুণ্ডলক্ষ্মী)। এই উৎসগুলি থেকে জানা যায় যে, তার পিতার নাম ছিল লা-কে-ন =? লক্ষ্মণ) ও মাতার নাম ছিল শু-মা-কে-তাই। প্রাচীন চীনা পুঁথিগুলিতে অরনিকো বা অর্নিকো বা অনিকো নামটি পাওয়া যায়। বাবুরাম আচার্যের মতে এই নামগুলি "অনেক" শব্দের চীনা অপভ্রংশ। শৈশব থেকেই অরনিকোর শিল্পের প্রতি উৎসাহ সৃষ্টি হয় এবং বাল্যকালে মেধাবী এই ছাত্র চিত্রকলা ও ভাস্কর্যের প্রতি ব্যুৎপত্তি অর্জন করেন।
তিব্বত যাত্রা
১২৬০ খ্রিষ্টাব্দে ইউয়ান সাম্রাজ্যের মঙ্গোল সম্রাট কুবলাই খান তার নবনিযুক্ত জাতীয় ধর্মশিক্ষক তথা তিব্বতের প্রশাসনিক ও ধর্মীয় বিভাগের প্রধান 'গ্রো-ম্গোন-ছোস-র্গ্যাল-'ফাগ্স-পা নামক সা-স্ক্যা ধর্মসম্প্রদায়ের সপ্তম প্রধানকে একটি স্বর্ণখচিত স্তূপ নির্মাণের নির্দেশ দেন। এই স্তূপটি কুন-দ্গা'-র্গ্যাল-ম্ত্শান-দ্পাল-ব্জাং-পো  নামক বিখ্যাত বৌদ্ধ পণ্ডিত ও সা-স্ক্যা ধর্মসম্প্রদায়ের ষষ্ঠ প্রধানের সম্মানার্থে ও স্মৃতিতে নির্মাণের নির্দেশ দেওয়া হয়েছিল। এই কাজের জন্য 'গ্রো-ম্গোন-ছোস-র্গ্যাল-'ফাগ্স-পা নেপাল থেকে শিল্পীদের তিব্বত পাঠানোর অণুরোধ করলে নেপালের মল্ল রাজা জয়ভীম দেবের নির্দেশে কিশোর অরনিকোর নেতৃত্বে আশিজন শিল্পী লাসা যাত্রা করেন। ১২৬১ খ্রিষ্টাব্দে তারা লাসা পৌছলে 'গ্রো-ম্গোন-ছোস-র্গ্যাল-'ফাগ্স-পা অরনিকোর তত্ত্বাবধানে সা-স্ক্যা বৌদ্ধবিহারের মূল ভবনের মধ্যে এই স্তূপ নির্মাণের দায়িত্ব প্রদান করেন ও পরবর্তী আনুমানিক দুই বছর ধরে এই কাজ সম্পন্ন হয়।
সাম্রাজ্যের ধর্মশিক্ষক হওয়ার কারণে 'গ্রো-ম্গোন-ছোস-র্গ্যাল-'ফাগ্স-পা সা-স্ক্যা ধর্মসম্প্রদায়ের শিক্ষা মঙ্গোলদের মধ্যে প্রচারের জন্য যাত্রা করার প্রয়োজন হলে তিনি শিল্পী অরনিকোকে তার সঙ্গে ইউয়ান রাজদরবারে যাওয়ার অণুরোধ করেন। তিনি তাকে শিষ্যত্ব প্রদান করে বৌদ্ধ ভিক্ষুতে পরিণত করেন।
চীন যাত্রা
১২৬২ খ্রিষ্টাব্দের শেষের দিকে অরনিকো শাংদু পৌঁছন ও কুবলাই খানের সঙ্গে সাক্ষাৎ করেন। এরপর তিনি তার নির্দেশে সুং রাজবংশের উপহার হিসেবে প্রদত্ত একটি ব্রোঞ্জের মূর্তি দুই বছর ধরে নিখুঁত ভাবে মেরামত করেন। এই সময় তিনি ইউয়ান সাম্রাজ্যে বেশ কিছু অট্টালিকা ও প্রাসাদ নির্মাণ করেন, যার মধ্যে বেইজিং শহরে অবস্থিত মিয়াওয়িং মন্দিরের শ্বেত স্তূপ নির্মাণ সবচেয়ে উল্লেখযোগ্য। ৫০.৯ মিটার উচ্চ এই স্তূপ নির্মাণ করতে দশ বছর সময় লাগে। এই স্তূপের চূড়োয় ছত্রাকৃতি বিশিষ্ট একটি ব্রোঞ্জের শীর্ষদেশ রয়েছে, যার চারদিক থেকে ৩৬টি ব্রোঞ্জের ঘণ্টা ঝুলন্ত অবস্থায় রয়েছে। তার জীবনকালে অরনিকো তিনটি স্তূপ, নয়টি বৌদ্ধ মন্দির, দুইটি কনফুশিয় মন্দির, একটি দাওবাদী মন্দির, অসংখ্য চিত্র ও মূর্তি নির্মাণ করেন। তিনি রাজপরিবারের সসস্যদের প্রতিকৃতিও অঙ্কন করেন। তাইপেইয়ের জাতীয় সংগ্রহালয়ে সংরক্ষিত কুবলাই খান ও তার পত্নীর প্রতিকৃতিটি অরনিকো দ্বারা অঙ্কিত বলে মনে করা হয়।
শেষ জীবন
ইউয়ান সাম্রাজ্যে অরনিকো বহু সম্মান লাভ করেন। ১২৭৩ খ্রিষ্টাব্দে তাকে শিল্পী সম্প্রদায়ের প্রধান বানানো হয় এবং তিনি চীনা শিল্পীদের সা-স্ক্যা ধর্মসম্প্রদায়ের পদ্ধতিতে তাদের প্রশিক্ষণ দেন। সম্রাটের প্রিয়পাত্র এই শিল্পীকে তা-শা-থু উপাধিতে ভূষিত করা হয় এবং একজন মন্ত্রী সমমর্যাদা দেওয়া হয়। তিনিই ছিলেন সেই সামান্য কয়েকজন বিদেশীদের অন্যতম যার জীবনী চীনা সাম্রাজ্যের ঐতিহাসিক পুঁথিগুলি থেকে পাওয়া যায়। চেং জুফু দ্বারা ১৩১৬ খ্রিষ্টাব্দে রচিত লিয়াংগুয়ো মিনহুই গোং শেন্দাও বেই গ্রন্থ এবং মিং শাসনকালে রচিত ইউয়ানশি গ্রন্থে তার জীবনী সম্বন্ধে ঐতিহাসিক তথ্য পাওয়া যায় চীনে অরনিকো তার ভিক্ষুজীবন ত্যাগ করে পুনরায় বিবাহ করেন। তার নেপালি পত্নী ছাড়াও দুইজন মঙ্গোল পত্নী ও সাতজন চীনা পত্নী ছিল। তার মোট ছয়জন পুত্র ও আটজন কন্যা সন্তানের জন্ম হয়। ১৩০৬ খ্রিষ্টাব্দের ১১ই মার্চ ঘুমন্ত অবস্থায় তার মৃত্যু ঘটে। সাতদিন পরে নেপালি ঐতিহ্যে তার শবদেহ দাহ করা হয় এবং তার অস্থিভস্ম গাংজিইউয়ানের স্তূপে সমাধিস্থ করা হয়।
পরবর্তী সম্মান
নেপাল সরকার অরনিকোর সম্মানার্থে ডাকটিকিট প্রকাশ করেন। নেপালের কাঠমান্ডু হতে কোডারি পর্যন্ত বিস্তৃত অরনিকো রাজমার্গ তার নামে নামাঙ্কিত।
ল্হো-ব্রাগ-র্গ্যাল-স্রাস-ব্জাং-পো
ল্হো-ব্রাগ-র্গ্যাল-স্রাস-ব্জাং-পো  (মৃত্যু-১৩৫৬) চতুর্দশ শতাব্দীর ব্কা'-গ্দাম্স ধর্মসম্প্রদায়ের একজন বিখ্যাত তিব্বতী পণ্ডিত ছিলেন।
মোহাম্মদ ওয়াসিম (ক্রিকেটার, জন্ম: ২০০১)
মোহাম্মদ ওয়াসিম ওয়াজির (উর্দু, محمد وسیم وزير ; জন্ম: ২৫ আগস্ট ২০০১) ওয়াসিম জুনিয়র নামেও পরিচিত একজন পাকিস্তানি ক্রিকেটার। তিনি পাকিস্তান সুপার লিগে ইসলামাবাদ ইউনাইটেডের হয়ে খেলেন।
ধুলিয়া ইউনিয়ন
ধুলিয়া বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
আয়তন
ধুলিয়া ইউনিয়নের আয়তন ৮,৭৫৯ একর।
প্রশাসনিক কাঠামো
ধুলিয়া ইউনিয়ন বাউফল উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।